Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: Az Alkotmánybíróság a 37/1993. (VI. 9.) sz. határozata alapján megállapítható, hogy fizetési kötelezettséget
Paragraph Index: 237

Az Alkotmánybíróság a 37/1993. (VI. 9.) sz. határozata alapján megállapítható, hogy fizetési kötelezettséget csak törvényben lehetne jogszerûen sza- bályozni. Az általános helyettes megállapította, hogy a nem megfelelõ szintû szabályozás a jogorvoslati joggal kapcsolatos visszásságot okozott. Sérült a jogbiztonsághoz és a tisztességes eljáráshoz való jog is, mivel a hatóságok elmulasztották a panaszos lakhatását megoldani. Az általános helyettes az OBH 3857/2001. sz. jelentésben felhívta a Kormány figyelmét, hogy amennyiben a vis maior károk helyreállítására vonatkozó eljárást nem az önkormányzatok útján kívánja megoldani, úgy az alkotmányos jogokkal kapcsolatos visszásságok kiküszöbölése érdekében célszerû a megfelelõ szintû jogszabály mielõbbi kiadása. A Miniszterelnöki Hivatal jelezte, hogy az igazságügy-miniszter figyelemmel fogja kísérni a megfelelõ szabályozás elõkészítését. Az általános helyettes felkérte a megyei katasztrófavédelmi igazgatóság igazgatóját és a közigazgatási hivatal vezetõjét, hogy a kárenyhítés megállapítása iránt intézkedjenek. A katasztrófavédelmi igazgatóság a kezdeményezéssel nem értett egyet, ezért a biztos közvetlenül a Helyreállítási és Újjáépítési Tárcaközi Bizottsághoz fordult. A válaszadásra megszabott határidõ még nem le. OBH 1103/2002. A jogbiztonsághoz és a tisztességes eljáráshoz való joggal összefüggõ visszásságot okoz, valamint a lehetõ legmagasabb szintû testi és lelki egészséghez való jogot veszélyezteti a Bevándorlási és Állampolgársági Hivatal elhúzódó eljárása, ha nem tisztázza haladéktalanul, hogy az azonos számú vízum birtokosai közül ki tartózkodik jogszerûen az országban. A panaszos a BM Bevándorlási és Állampolgársági Hivatalának (BÁH) a felesége ügyében elhúzódó eljárását sérelmezte. Az általános helyettes a jogbiztonsághoz és a tisztességes eljáráshoz való jogot, valamint a lehetõ legmagasabb szintû testi és lelki egészséghez való jogot érintõ visszásság gyanúja miatt vizsgálatot rendelt el. A panaszos magyar nemzetiségû, román állampolgárságú felesége 2001. október 19-én tanulmányi vízumot kapott a Magyar Köztársaság Kolozsvári Fõkonzulátusától. A 30 napos tartózkodásra jogosító vízum birtokában 2001. október 23-án utazott be a Magyar Köztársaság területére, és november 7-én ideiglenes tartózkodási engedély iránti kérelmet nyújtott be a Gödöllõi Rendõrkapitányságra. A kérelem elbírálása során megállapították, hogy a panaszos feleségének birtokában levõ vízummal megegyezõ számú okmánnyal korábban egy jordán állampolgárságú férfi már beutazott az országba, ezért 2001. november 14-én a kérelem elbírálását felfüggesztették, és másnap megkeresték a BÁH Vízum Osztályát a vízum valódi birtokosának tisztázása érdekében. A panaszos feleségét ideiglenes tartózkodásra jogosító igazolással látták el, amit a rendõrség – saját hatáskörben – két alkalommal meghosszabbított, de 2002. január 15-én a második hosszabbítás is lejárt. A panaszos felesége – öt hónapos terhesen – ettõl kezdve illegálisan tartózkodott Magyarországon, így jogszerûen ki sem utazhatott az országból, ugyanakkor Magyarországon nem vehette igénybe az orvosi ellátást. A BÁH fõigazgatójának tájékoztatása szerint a BÁH Vízum Osztálya sajnálatos módon csak 2002. január 16-án kereste meg a Külügyminisztériumot, ahonnan január 18-án megküldték a panaszos feleségének birtokában levõ vízum valódiságáról szóló igazolást. A BÁH Idegenrendészeti Fõosztályának vezetõje február 6-án – az országgyûlési biztos általános helyettese által folytatott vizsgálatra is tekintettel – kérte a Budapesti és Pest Megyei Regionális Igazgatóságtól a tartózkodási engedély iránti kérelem soron kívüli elbírálását. Az igazgatóság meghosszabbította az igazolást, majd

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes